Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: Összesített rövid pozíció: a 244/2000. (XII. 24.) Korm. rendelet 41. § (2) bekezdésében meghatározott pozíció.
Paragraph Index: 174

12. pontja szerinti, az MNB honlapján közzétett technikai segédlet tartalmazza, és az megtalálható a Pénzügyi Szervezetek Állami Felügyeletének honlapján is. 2.4. Letétkezeltértékpapír: az adatszolgáltatónál értékpapír-számlán, valamint értékpapír-letétkezelés, letéti õrzés, vagy felelõs õrzés keretében elhelyezett értékpapírok, abban az esetben is, ha az adatszolgáltató az értékpapírt máshol helyezte letétbe, letéti õrzésbe vagy értékpapír számlára. 2.5. Kibocsátó törzsszáma: az adott kibocsátó szervezet KSH törzsszáma, amely az adószám elsõ 8 számjegye. 2.6. Értékpapír-sorozat: a Tpt.-ben meghatározott fogalom. 2.7. Pénzügyi teljesítés idõpontja: a kibocsátott állományok elszámolási értéknapja. 2.8. Állomány névértéken: a tárgyidõszak végén forgalomban lévõ állomány névértéken. 2.9. Névérték és kibocsátási érték különbsége: a tárgyidõszak végén forgalomban lévõ állampapírok névértéke csökkentve azok kibocsátási értékével, figyelembe véve valamennyi kibocsátás (aukció, jegyzés, hálózati értékesítés) tényleges eladási árát. 2.10. Felhalmozott kamat állománya: a tárgyidõszak végén forgalomban lévõ állományon a névértéktõl eltérõ kibocsátási ár, illetve a névleges kamatozás miatt felhalmozódott kamat összege. Visszavásárolt állományra vonatkozóan a felhalmozott kamat nem értelmezett. 2.11. Elszámolt nettó pénzforgalmi kamatkiadás, kamatbevétel: a tárgyidõszak során elszámolt kamatkiadás és bevétel egyenlege, figyelembe véve a kibocsátás, visszaváltás, kamatfizetés kapcsán könyvelt költségvetési pénzforgalmat, függetlenül attól, hogy az a névleges kamat halmozódásából, vagy árfolyamváltozásból adódott-e. Tartozások esetében nettó kamatkiadás, követelések esetében nettó kamatbevétel szerepeltetendõ. 2.12. Eredményszemléletû kamatkiadás, kamatbevétel: a tárgyidõszak során az egyes követelésekre, állampapírokra és egyéb adósságelemekre járó vagy fizetendõ kamat összege. 2.13. ISMA konvenció: a nemzetközi értékpapír-piaci szövetség (ISMA) ajánlása alapján számított belsõ megtérülési ráta. 2.14. Tulajdonviszonyt megtestesítõ értékpapír: a nemzetközi terminológia szerint „equity” típusú értékpapíroknak minõsülnek a részvények, a befektetési alapok által kibocsátott befektetési jegyek, a certifikátok, valamint a warrantok. 2.15. Hitelviszonyt megtestesítõ értékpapír: a Tpt.-ben meghatározott fogalom. A nemzetközi terminológia szerint „debt” típusú értékpapíroknak minõsülnek a kötvények, kincstárjegyek, takarékjegyek, jelzáloglevelek, és a letéti jegyek. 2.16. Tõketörlesztés: a hitelviszonyt megtestesítõ értékpapírok címletértékének csökkenése, amely nem jár együtt az értékpapírok forgalomban lévõ mennyiségének változásával.

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes